  Майя Бывальцева Удмуртиысь Кырӟанъя но эктонъя «Италмас» кун академ ансамбльлы Анатолий Мамонтовлэсь нимзэ сётӥзы. 6-тӥ инвожое со сярысь элькунысь филармонилэн пресс-службаез ивортӥз. РСФСР-ысь искусство удысысь дано ужась, РСФСР-ысь но Удмурт Элькунысь калык артист Анатолий Мамонтов 53 ар ӵоже «Италмас» ансамбльлэн чеберлыкъя кивалтӥсез вал. Со вакытэ коллектив быдэс дуннелы тодмо луиз. Тодэ вайытом, Анатолий Васильевич Мамонтов 1937-тӥ арын 7-тӥ оштолэзе УАССР-ысь Дэри ёросысь Изгуртын крестьян семьяын вордӥськиз. 1950-тӥ арын Ижкарысь крезьгуръя училищее дышетскыны пыриз. 1960-тӥ арын Казаньысь кун консерваториысь дирижёръёслэсь факультетсэс йылпумъяз. Бӧрысь Кырӟанъя но эктонъя «Италмас» кун ансамблен кивалтыны кутскиз. Коллективлы трос крезьгуро произведениос гожтӥз. Анатолий Мамонтов 2019-тӥ арын 23-тӥ оштолэзе улонысь кошкиз.  Тегъёс: Лулчеберет Удмуртия Филармония тодынвозён  